《山长潘同舍南归袖诗为惠奉和一首》
宋代·林希逸

南郡谈经得誉还，久知言行有防坛。合从金帖毡书后，便入宫花院柳间。

雅抱清如漉明月，俗情险甚渡扬澜。慇勤话旧溪干去，好友相期向道山。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。